Wara tliet ġimgħat mill-għajbien tal-Ajruplan Malażjan, il-Prim Ministru Malażjan ħabbar li skont informazzjoni ġdida jista’ jingħad li l-ajruplan ġġarraf fil-baħar fin-Nofsinhar tal-Oċean Indjan. Il-Prim Ministru Najib Rażak qal li informa lill-familjari tal-vittmi tal-239 persuna li kienu abbord. Din l-aħbar waslet wara operazzjoni ta’ tiftix intensiva li saret f’dawn l-aħħar ħamest ijiem. Aktar kmieni l-Prim Ministru Awstraljan Tony Abbot qal li ajruplan Awstraljan kien illokalizza biċċiet tal-ajruplan fil-baħar.